als_Latn dik_Latn sag_Latn
(E plotësuar)
Kryetari i Kryesisë së Nismës për Kosovën, Fatmir Limaj ka thënë se askush s’mund ta ndalë Nismën drejt fitoreve të mëdha. Ai ka thënë se ka njerëz që kalojnë çdo kërcënim, çdo shantazh për ta ndryshuar vendin, e ata janë njerëzit e Nismës për Kosovën.
Ai tha se për këta dy muaj “kemi takuar çdo ditë bujqit të harruar anembanë vendit, dhe për ta kemi mesazhin, votoni nismën që ta ndryshoni vendin. Kemi takuar punëtor të etur për punë, por që kanë vite pa punuar dhe kanë humbur shpresën për punë. Edhe për ata e kemi mesazhin shumë të qartë. Votoni 59, dhe ndryshon vendi”.
“Kemi takuar njerëz me diplomë, që nuk shohin për perspektivë këtu, dhe shikimin e kanë vetëm të ikin jashtë Kosovës. Ne e kemi mesazhin shumë të qartë, votoni ndryshimin, votoni Nismën për Kosovën ”, ka thënë Limaj.
Ai ka thënë se nga sot epoka e klaneve po përfundon. Sipas tij, sot po fillon epoka e mundësisë për qytetarët. Ai tha se Nisma do ta ndryshoj qeverisjen.
“Ata i kanë edhe 8 ditë në pushtet”, ka thënë Limaj, derisa u ka bërë thirrje qytetarëve që ta votojnë Nismën për Kosovën.
—
Nisma stërmbush Sallën 1 Tetori! Krasniqi: Hashim Thaçi një mashtrues i madh!
Nisma për Kosovën e drejtuar nga Fatmir Limaj ka mbledhur mijëra simpatizantë në Sallën 1 Tetori në Prishtinë.
Kryetari i Këshillit Kombëtar i Nismës për Kosovën, Jakup Krasniqi ka thënë se “me besimin tuaj e me përkushtimin tonë mund ta ndryshojmë Kosovën. Këtë mund ta bëjmë me ndershmëri”.
Ai ka thënë se aty ku nuk ka konkurrencë idesh, ka despotizëm. Krasniqi ka thënë se është obligim i yni që të hapim rrugë ideve konkurrente. “Tani është koha. Nesër është vonë. Ndryshimi po vjen me Nismën. Bashkohu me ne”, tha ai.
Ai ka thënë se Nisma e ka vullnetin që ta ndërtoj shtetin e së drejtës.
Jakup Krasniqi ka thënë se Hashim Thaci po e mashtron popullin e Kosovës. Ai ka thënë se Hashim Thaci po luan me ndjenjat e qytetarëve të Kosovës. Ai ka thënë se qytetarëve të Kosovës i duhet përkujdes ndaj të gjitha shtresave..
als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn